Liga F

**Liga F** (alebo **Primera División de la Liga de Fútbol Femenino**, podľa sponzora **Liga F Moeve**) je najvyššia futbalová ženská liga v Španielsku. Je to jedna zo 6 najlepších ženských líg podľa hodnotenia UEFA. Do Ligy majsteriek sa kvalifikujú 3 tímy.

Liga bola založená v roku 1988, počas rokov prešla zmenami vo formáte a zmenami názvu **Primera Iberdrola** (podľa sponzora **Liga Femenina Iberdrola)**, **Superliga Femenina**, **División de Honor**, a **Liga Nacional**. 12 rôznych klubov vyhralo ligu, z toho FC Barcelona desaťkrát.

## História

### Liga Nacional
Liga bola založená v roku 1988 klubmi Olímpico Fortuna, Puente Castro, Parque Alcobendas, Santa María Atlético, Vallès Occidental, RCD Espanyol, FC Barcelona, CE Sabadell a Peña Barcelonista Barcilona.

### División de Honor
Od sezóny 1996/1997 bola liga rozdelená do 4 skupín, Víťazné tímy skupín postúpili do semifinále a finále rozhodlo o majsterkách.

### Superliga
V roku 2000 ženské tímy neboli spokojné, že súťaž a harmonogram sú organizované mužskými tímami, preto tím Levante UD navrhol španielskej federácii novú Superligu, ktorá bude organizovaný ženskými tímami a to malo podporu väčšiny ženských tímov v krajine. V čase podania návrhu sa tímy vyhrážali bojkotom súťaže, ak nová liga nebude fungovať od sezóny 2001/2002 

Od sezóny 2001/2002 sa liga premenovala na Superligu a zmenil sa formát súťaže. Namiesto skupín hral každý tím s každým, jeden zápas doma a jeden vonku. V lige bolo 14 tímov a od sezóny 2008/2009 sa počet zvýšil na 16 tímov.

Od sezóny 2009/2010 sa zvýšil počet tímov z 16 na 24, ktorý spôsobil kritiku zo strany tímov a hráčok, či sa nezníži kvalita súťaže. Tímy boli geograficky rozdelené do 3 skupín po 7 alebo 8 tímov, aby sa znížili náklady na cestovanie. V prvej časti sa v každej skupine hralo systémom každý s každým, jeden zápas vonku jeden doma. V druhej časti najlepšia dva tímy z každej skupiny a dva najlepšie tímy z tretích miest postúpili do skupiny A a ostatné tímy do skupín B a C podľa predom určeného pravidla. Znova sa hralo systémom každý s každým, doma a vonku. Všetky tímy zo skupiny A a 3 najlepšie tímy zo skupín B a C sa kvalifikovali do pohárovej súťaže Copa de la Reina. Dva najlepšie tímy zo skupiny A hrali proti sebe dvojzápas, aby sa určili majsterky. Rayo Vallecano vyhral titul v oboch sezónach (2009/2010 a 2010/2011), keď vo finále vyhral proti RCD Espanyol. V sezóne 2009/2010 dva tímy odstúpili z finančných dôvodov.

### Primera División
Od sezóny 2011/2012 sa liga premenovala na Primera División a skupinový formát sa zrušil. 18 tímov hralo systémom každý s každým, jeden zápas doma a jeden vonku, aby sa určili majsterky. Liga znížila počet tímov na 16 od sezóny 2012/2013.  

22. októbra 2019, keď zlyhali rokovania s futbalovou asociáciou o platoch a podmienkach, hráčky začali štrajk a niekoľko zápasov sa zrušilo. 18. novembra hráčky oznámili koniec štrajku po dojednaní dohody a novej kolektívnej zmluvy.

V roku 2020 bola liga zastavená kvôli pandémii COVID.

Dňa 10. júna 2020 získala súťaž status profesionálnej súťaže.

Od sezóny 2021/2022 sa liga stala plne profesionálnou a znížil sa počet tímov z 18 na 16.

Prvý zápas sezóny 2023/2024, ktorý sa mal konať 8. septembra 2023 bol zrušený kvôli štrajku piatich hráčskych odborových zväzov.

## Zoznam majsteriek podľa sezóny

Zdroj.

## Zoznam víťazných tímov

Roky označené šikmým písmom vyhral tím aj pohár Copa de la Reina.

## Najlepšie strelkyne

## Referencie

## Iné projekty

## Zdroj

Kategória:Najvyššie národné futbalové súťaže
Kategória:Futbalové súťaže v Európe
Kategória:Ženské futbalové súťaže